title: Regulamentul de punere în aplicare (UE) 2016/435 al Comisiei din 22 martie 2016 de ridicare a suspendării depunerii de cereri de licențe de import în cadrul contingentelor tarifare deschise prin Regulamentul (CE) nr. 891/2009 în sectorul zahărului

text:
               23.3.2016

               RO

               Jurnalul Oficial al Uniunii Europene

               L 76/34

         REGULAMENTUL DE PUNERE ÎN APLICARE (UE) 2016/435 AL COMISIEI
   din 22 martie 2016
   de ridicare a suspendării depunerii de cereri de licențe de import în cadrul contingentelor tarifare deschise prin Regulamentul (CE) nr. 891/2009 în sectorul zahărului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul (CE) nr. 891/2009 al Comisiei (2) a deschis contingente tarifare anuale pentru importul de produse din sectorul zahărului.

               (2)

               Depunerea cererilor de licențe de import pentru numărul de ordine 09.4321 a fost suspendată de la data de 29 septembrie 2015 în temeiul Regulamentului de punere în aplicare (UE) 2015/1733 al Comisiei (3).

               (3)

               În urma notificărilor primite cu privire la licențe neutilizate sau utilizate parțial, sunt din nou disponibile cantități pentru respectivul număr de ordine. Prin urmare, ar trebui ridicată suspendarea depunerii de cereri în conformitate cu articolul 5 alineatul (2) din Regulamentul (CE) nr. 891/2009.

               (4)

               Pentru a se garanta eficacitatea măsurii, prezentul regulament ar trebui să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Se ridică suspendarea depunerii de cereri de licențe de import pentru numărul de ordine 09.4321, prevăzută în Regulamentul de punere în aplicare (UE) 2015/1733.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 martie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (JO L 254, 26.9.2009, p. 82).

      (3)  Regulamentul de punere în aplicare (UE) 2015/1733 al Comisiei din 28 septembrie 2015 de stabilire a coeficientului de alocare aplicabil cantităților care fac obiectul cererilor de licențe de import introduse de la 8 la 14 septembrie 2015 în cadrul contingentelor tarifare deschise de Regulamentul (CE) nr. 891/2009 în sectorul zahărului și de suspendare a depunerii acestor cereri de licențe (JO L 252, 29.9.2015, p. 40).


title: Regulamentul de punere în aplicare (UE) 2016/129 al Comisiei din 1 februarie 2016 de modificare a Regulamentului (UE) nr. 37/2010 în ceea ce privește substanța „extras purificat semisolid de Humulus lupulus L. care conține aproximativ 48 % beta acizi (sub formă de săruri de potasiu)” (Text cu relevanță pentru SEE)

text:
               2.2.2016

               RO

               Jurnalul Oficial al Uniunii Europene

               L 25/44

         REGULAMENTUL DE PUNERE ÎN APLICARE (UE) 2016/129 AL COMISIEI
   din 1 februarie 2016
   de modificare a Regulamentului (UE) nr. 37/2010 în ceea ce privește substanța „extras purificat semisolid de Humulus lupulus L. care conține aproximativ 48 % beta acizi (sub formă de săruri de potasiu)”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Articolul 17 din Regulamentul (CE) nr. 470/2009 prevede ca limita maximă de reziduuri (denumită în continuare „LMR”) pentru substanțele farmacologic active destinate utilizării în Uniune în medicamentele de uz veterinar pentru animalele de la care se obțin produse alimentare sau în produsele biocide folosite în zootehnie să fie stabilită în cadrul unui regulament.

               (2)

               Tabelul 1 din anexa la Regulamentul (UE) nr. 37/2010 al Comisiei (2) stabilește substanțele farmacologic active și clasificarea acestora în ceea ce privește LMR în produsele alimentare de origine animală.

               (3)

               Extrasul purificat semisolid de Humulus lupulus L. care conține aproximativ 48 % beta acizi (sub formă de săruri de potasiu) nu este încă inclus în tabelul menționat.

               (4)

               O cerere de stabilire a LMR pentru extrasul purificat semisolid de Humulus lupulus L. care conține aproximativ 48 % beta acizi (sub formă de săruri de potasiu) în miere a fost înaintată Agenției Europene pentru Medicamente (denumită în continuare „EMA”).

               (5)

               Pe baza avizului Comitetului pentru medicamente de uz veterinar, EMA a stabilit că nu este necesară, pentru protejarea sănătății umane, stabilirea unei LMR pentru extrasul purificat semisolid de Humulus lupulus L. care conține aproximativ 48 % beta acizi (sub formă de săruri de potasiu) în miere.

               (6)

               În conformitate cu articolul 5 din Regulamentul (CE) nr. 470/2009, EMA îi revine sarcina de a lua în considerare utilizarea LMR-urilor stabilite pentru o substanță farmacologic activă dintr-un anumit produs alimentar pentru un alt aliment derivat de la aceeași specie sau a LMR-urilor stabilite pentru o substanță farmacologic activă într-una sau mai multe specii, pentru specii diferite.

               (7)

               Având în vedere faptul că reziduurile din miere nu fac obiectul proceselor metabolice la care pot fi supuse în cadrul altor produse alimentare de origine animală, EMA a conchis că nu este adecvată extrapolarea recomandării unei LMP pentru extrasul purificat semisolid de Humulus lupulus L. care conține aproximativ 48 % beta acizi (sub formă de săruri de potasiu).

               (8)

               Prin urmare, Regulamentul (UE) nr. 37/2010 ar trebui modificat în consecință.

               (9)

               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 februarie 2016.

            Pentru Comisie

            Președintele

         Jean-Claude JUNCKER

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      ANEXĂ
      În tabelul 1 din anexa la Regulamentul (UE) nr. 37/2010 se introduce o rubrică pentru substanța următoare, în ordine alfabetică:

                     Substanță farmacologic activă

                     Reziduu marker

                     Specie animală

                     LMR

                     Țesuturi-țintă

                     Alte dispoziții [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Extras purificat semisolid de Humulus lupulus L. care conține aproximativ 48 % beta acizi (sub formă de săruri de potasiu)

                     NU SE APLICĂ

                     Albine

                     Nu se impune nicio LMR

                     Miere

                     NICIO MENȚIUNE

                     Agenți antiparazitari/Agenți cu acțiune împotriva ectoparaziților”


title: Regulamentul de punere în aplicare (UE) 2017/481 al Comisiei din 20 martie 2017 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (Text cu relevanță pentru SEE. )

text:
               21.3.2017

               RO

               Jurnalul Oficial al Uniunii Europene

               L 75/15

         REGULAMENTUL DE PUNERE ÎN APLICARE (UE) 2017/481 AL COMISIEI
   din 20 martie 2017
   de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1), articolul 24 alineatul (2) și articolul 25 alineatul (2),
   întrucât:

               (1)

               Regulamentul (CE) nr. 798/2008 al Comisiei (3) stabilește cerințele de certificare sanitar-veterinară pentru importul în Uniune și tranzitul prin Uniune, inclusiv depozitarea în timpul tranzitului, al păsărilor de curte și al produselor obținute de la păsări de curte (denumite în continuare „produsele”). Acesta prevede că aceste produse sunt importate în Uniune și tranzitează Uniunea numai dacă provin din țările terțe, teritoriile, zonele sau compartimentele menționate în coloanele 1 și 3 din tabelul cuprins în partea 1 a anexei I la regulamentul respectiv.

               (2)

               De asemenea, în Regulamentul (CE) nr. 798/2008 sunt precizate condițiile pe care o țară terță, un teritoriu, o zonă sau un compartiment trebuie să le îndeplinească pentru a fi considerate indemne de gripă aviară înalt patogenă (HPAI).

               (3)

               Statele Unite sunt menționate în partea 1 a anexei I la Regulamentul (CE) nr. 798/2008 ca țară terță pentru care importul în Uniune și tranzitul prin Uniune al mărfurilor nu sunt restricționate din cauza prezenței HPAI.

               (4)

               Un acord între Comunitatea Europeană și Statele Unite ale Americii privind măsurile sanitare de protecție a sănătății publice și animale aplicabile în comerțul cu animale vii și cu produse de origine animală („acordul”) (4), care a fost aprobat prin Decizia 1998/258/CE a Consiliului (5), prevede o recunoaștere reciprocă rapidă a măsurilor de regionalizare în cazul apariției unor focare de boală în Uniune sau în Statele Unite.

               (5)

               La 4 martie 2017, Statele Unite au confirmat prezența HPAI de subtip H7N9 într-o exploatație avicolă din districtul Lincoln în statul Tennessee. Prin urmare, întregul teritoriu al țării terțe respective nu mai poate fi considerat ca fiind indemn de respectiva maladie.

               (6)

               Autoritățile veterinare din Statele Unite au instituit o zonă de control de 10 km în jurul exploatației afectate, care a inclus părți din districtele Lincoln, Franklin și Moore din statul Tennessee și Madison și Jackson din statul Alabama. Autoritățile veterinare din Statele Unite au suspendat imediat eliberarea de certificate sanitar-veterinare pentru transporturile de produse destinate exportului în Uniune provenite din districtele respective și au implementat o politică de depopulare totală cu scopul de a ține HPAI sub control și de a-i limita răspândirea.

               (7)

               Statele Unite au transmis informații cu privire la situația epidemiologică de pe teritoriul lor și la măsurile luate pentru a preveni extinderea răspândirii HPAI, situație care în prezent a fost evaluată de Comisie. Pe baza acestei evaluări, a angajamentelor prevăzute în acord, precum și a garanțiilor furnizate de Statele Unite, pentru a proteja Uniunea împotriva riscurilor la adresa sănătății animale legate de introducerea în Uniune de produse provenite din Statele Unite, este adecvat să se plaseze restricții privind introducerea în Uniune a mărfurilor din statele Alabama și Tennessee care sunt afectate de HPAI. Rubrica privind Statele Unite ale Americii din lista cuprinsă în partea 1 a anexei I la Regulamentul (CE) nr. 798/2008 ar trebui, prin urmare, să fie modificată pentru a se ține seama de regionalizarea din țara terță respectivă, din cauza focarului actual de HPAI.

               (8)

               Prin urmare, anexa I la Regulamentul (CE) nr. 798/2008 ar trebui modificată în consecință.

               (9)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Partea 1 a anexei I la Regulamentul (CE) nr. 798/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2017.

            Pentru Comisie

            Președintele

         Jean-Claude JUNCKER

      (1)  JO L 18, 23.1.2003, p. 11.

      (2)  JO L 343, 22.12.2009, p. 74.

      (3)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).

      (4)  JO L 118, 21.4.1998, p. 3.

      (5)  JO L 118, 21.4.1998, p. 1.

      ANEXĂ
      În partea 1 a anexei I la Regulamentul (CE) nr. 798/2008, următoarele rubrici referitoare la Statele Unite se introduc în ordine numerică:

                  Codul ISO și numele țării terțe sau al teritoriului

                  Codul țării terțe, al teritoriului, zonei sau compartimentului

                  Descrierea țării terțe, a teritoriului, zonei sau compartimentului

                  Certificat sanitar-veterinar

                  Condiții specifice

                  Condiții specifice

                  Situația supravegherii gripei aviare

                  Situația vaccinării împotriva gripei aviare

                  Situația combaterii salmonelei (6)

                  Model(e)

                  Garanții suplimentare

                  Data de închidere (1)

                  Data de deschidere (2)

                  1

                  2

                  3

                  4

                  5

                  6

                  6A

                  6B

                  7

                  8

                  9

                  „US – Statele Unite

                  US-2.23

                  Statul Tennessee:

                              Districtul Lincoln

                              Districtul Franklin

                              Districtul Moore

                  WGM

                  VIII

                  P2

                  4.3.2017

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1

                  US-2.24

                  Statul Alabama:

                              Districtul Madison

                              Districtul Jackson

                  WGM

                  VIII

                  P2

                  4.3.2017

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1”


title: Regulamentul de punere în aplicare (UE) nr. 776/2011 al Comisiei din 2 august 2011 privind clasificarea anumitor mărfuri în Nomenclatura combinată

text:
               4.8.2011

               RO

               Jurnalul Oficial al Uniunii Europene

               L 201/10

         REGULAMENTUL DE PUNERE ÎN APLICARE (UE) NR. 776/2011 AL COMISIEI
   din 2 august 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute de prezentul regulament sunt conforme cu avizul Comitetului Codului Vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2011.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un aparat pentru gătit, cu dimensiunile aproximative de 31 x 47 x 40 cm și o capacitate de 25 de litri. Acesta prezintă o carcasă din oțel inoxidabil, o placă turnantă, un dispozitiv de protecție pentru copii, butoane de comandă și un ceas.
                  Aparatul cuprinde:

                              —

                              un cuptor cu microunde prevăzut cu cinci niveluri de putere, cu o putere de ieșire de maxim 900 W, cu un cronometru și cu programe pentru gătit și pentru dezghețare prestabilite, precum și

                              —

                              un grătar cu cuarț cu o putere de ieșire de maxim 1 000 W.

                        Aparatul este proiectat pentru a găti prin intermediul cuptorului cu microunde. De asemenea, poate coace, rumeni și prăji alimente cu ajutorul grătarului.

                  8516 50 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 de la secțiunea XVI, precum și a textului codurilor NC 8516 și 8516 50 00.
                  Clasificarea aparatului ca și cuptor cu microunde industrial la codul 8514 este exclusă, dată fiind puterea de ieșire și capacitatea acestuia (a se vedea notele explicative la NC pentru codurile 8514 20 80).
                  Aparatul este o combinație de mașini în sensul notei 3 la secțiunea XVI, deoarece este alcătuit dintr-un cuptor cu microunde clasificat la codul NC 8516 50 00 și un grătar clasificat la codul NC 8516 60 70.
                  Având în vedere toate caracteristicele aparatului, cum ar fi puterea de ieșire, nivelurile de putere și numărul de programe, cuptorul cu microunde trebuie considerat ca fiind funcția principală a combinației de mașini.
                  Prin urmare, aparatul trebuie clasificat la codul NC 8516 50 00 drept cuptor cu microunde.


title: Regulamentul de punere în aplicare (UE) 2016/2103 al Comisiei din 21 noiembrie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Burrata di Andria (IGP)]

text:
               2.12.2016

               RO

               Jurnalul Oficial al Uniunii Europene

               L 327/16

         REGULAMENTUL DE PUNERE ÎN APLICARE (UE) 2016/2103 AL COMISIEI
   din 21 noiembrie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Burrata di Andria (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Burrata di Andria”, depusă de Italia, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Burrata di Andria” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Burrata di Andria” (IGP).
   Denumirea menționată la primul paragraf identifică un produs din clasa 1.3. Brânzeturi din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 noiembrie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 263, 20.7.2016, p. 7.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 1282/2013 al Comisiei din 10 decembrie 2013 de rectificare a versiunii în limba polonă a Regulamentului (CE) nr. 2508/2000 de stabilire a normelor de aplicare a Regulamentului (CE) nr. 104/2000 al Consiliului privind programele operaționale din sectorul pescuitului

text:
               11.12.2013

               RO

               Jurnalul Oficial al Uniunii Europene

               L 332/13

         REGULAMENTUL DE PUNERE ÎN APLICARE (UE) NR. 1282/2013 AL COMISIEI
   din 10 decembrie 2013
   de rectificare a versiunii în limba polonă a Regulamentului (CE) nr. 2508/2000 de stabilire a normelor de aplicare a Regulamentului (CE) nr. 104/2000 al Consiliului privind programele operaționale din sectorul pescuitului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 9 alineatul (5) și articolul 10 alineatul (4),
   întrucât:

               (1)

               La articolul 12 din versiunea în limba polonă a Regulamentului (CE) nr. 2508/2000 al Comisiei din 15 noiembrie 2000 de stabilire a normelor de aplicare a Regulamentului (CE) nr. 104/2000 al Consiliului privind programele operaționale din sectorul pescuitului (2) s-a strecurat o eroare. Ca atare, este necesară rectificarea versiunii în limba polonă. Celelalte versiuni lingvistice nu sunt afectate.

               (2)

               Prin urmare, Regulamentul (CE) nr. 2508/2000 trebuie rectificat în consecință. Pentru a elimina, cât mai rapid posibil, erorile din actul care face obiectul rectificării, prezentul regulament trebuie să intre în vigoare în a treia zi de la data publicării sale.

               (3)

               Măsurile prevăzute de prezentul regulament sunt conforme cu avizul Comitetului de gestionare a produselor pescărești,

         ADOPTĂ PREZENTUL REGULAMENT:
   Articolul 1
   Vizează numai versiunea în limba polonă.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 decembrie 2013.

            Pentru Comisie

            Președintele

         José Manuel BARROSO

      (1)  JO L 17, 21.1.2000, p. 22.

      (2)  JO L 289, 16.11.2000, p. 8.